Úradný vestník L 270 , 15/09/1992 S. 0027 - 0034

Fínske špeciálne vydanie: Kapitola 3 Zväzok 45 S. 0076

Švédske špeciálne vydanie: Kapitola 3 Zväzok 45 S. 0076



Rozhodnutie Komisie z 2. septembra 1992, ktoré sa týka podmienok zdravia zvierat a veterinárnej certifikácie pre dovoz embryí hovädzieho dobytka z tretích krajín (92/471/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 89/556/EHS z 25. septembra 1989 o podmienkach zdravia zvierat, ktorými sa riadi obchod vo vnútri spoločenstva a dovoz embryí domácich zvierat druhu hovädzí dobytok [1] z tretích krajín, naposledy zmenenú a doplnenú smernicou 90/425/EHS [2], a najmä jej články 9 a 10, keďže zoznam tretích krajín, z ktorých majú členské štáty povolené dovážať embryá hovädzieho dobytka bol vytvorený rozhodnutím Komisie 91/270/EHS [3]; keďže rozhodnutie Komisie 92/452/EHS [4] stanovuje zoznam tímov na odber embryí pre určité tretie krajiny; keďže rozhodnutie 92/452/EHS bude v primeranom čase doplnené o nové informácie pre iné tretie krajiny; keďže je nevyhnutné stanoviť podmienky zdravia zvierat a veterinárnu certifikáciu požadovanú pre dovozy hovädzích embryí z tretích krajín; keďže príslušné orgány tretej krajiny, v ktorej boli embryá určené na vývoz do spoločenstva odobraté, sa zaviazali, že zabezpečia, aby takéto embryá boli odobraté a spracovávané schválenými a pod dozorom tímami na odber embryí, aby boli získané zo zvierat s uspokojivým zdravotným stavom, aby boli skladované a prepravované v súlade s predpismi, ktoré zachovajú ich zdravotný stav a aby boli počas prepravy sprevádzané certifikátom o zdravotnom stave zvierat s cieľom zabezpečiť splnenie tohto záväzku; keďže príslušné veterinárne orgány tretích krajín uvedených v zozname sa zaviazali oznámiť Komisii a členským štátom telexom alebo faxom do 24 hodín od potvrdenia výskytu ktorejkoľvek z nasledujúcich chorôb: mor hovädzieho dobytka, slintačka a krívačka, nákazlivá bovinná pleuropneumónia, zhubná katarálna horúčka oviec, nákazlivá hemoragická choroba, horúčka údolia Rift a nákazlivá vezikulárna stomatitída alebo schválenie vakcinácie proti uvedeným chorobám; keďže situácia týkajúca sa zdravia zvierat v tretích krajinách uvedených v zozname je uspokojivá z hľadiska dovozu embryí hovädzieho dobytka; keďže veterinárne služby v týchto krajinách sú dobre štruktúrované a organizované; keďže certifikát o zdravotnom stave zvierat bol upravený tak, aby vyhovoval situácii týkajúcej sa zdravia zvierat v jednotlivých tretích krajinách; keďže opatrenia uvedené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Členské štáty povolia dovoz embryí hovädzieho dobytka vyhovujúcich zárukám uvedeným v certifikáte o zdravotnom stave zvierat v súlade s prílohou A, časť I. Tento certifikát musí sprevádzať zásielky embryí, ktoré prichádzajú z tretích krajín alebo z častí tretích krajín uvedených v prílohe A, časť II. 2. Členské štáty povolia dovoz embryí hovädzieho dobytka vyhovujúcich zárukám uvedeným v certifikáte o zdravotnom stave zvierat v súlade s prílohou B, časť I. Tento certifikát musí sprevádzať zásielky embryí, ktoré prichádzajú z tretích krajín alebo z častí tretích krajín uvedených v prílohe B, časť II. Článok 2 Toto rozhodnutie je adresované členským štátom. V Bruseli 2. septembra 1992 Za Komisiu Ray Mac Sharry člen Komisie [1] Ú. v. ES L 302, 19.10.1989, s. 1. [2] Ú. v. ES L 224, 18.8.1990, s. 29. [3] Ú. v. ES L 134, 29.5.1991, s. 56. [4] Ú. v. ES L 250, 29.8.1992, s. 40. -------------------------------------------------- PRÍLOHA A ČASŤ I +++++ TIFF +++++ +++++ TIFF +++++ ČASŤ II Zoznam krajín schválených na používanie vzorového certifikátu o zdraví zvierat z časti I prílohy A Bosna-Hercegovina Československo Fínsko Chorvátsko Izrael Kanada - pokiaľ ide o tú časť Kanady popísanú ako "Okanaganská oblasť Britskej Kolumbie" a definovanú v prílohe k rozhodnutiu Komisie 88/212/EHS [1]; musí byť odsek 2 písm. c), bod ii) osvedčený. Maďarsko Nórsko Nový Zéland Poľsko Rakúsko Rumunsko Slovinsko Spojené štáty americké Švajčiarsko Švédsko Juhoslovanské republiky Srbsko, Čierna Hora a Macedónsko [1] Ú. v. ES L 95, 13.4.1988, s. 21. -------------------------------------------------- PRÍLOHA B ČASŤ I +++++ TIFF +++++ +++++ TIFF +++++ ČASŤ II Zoznam krajín schválených na používanie vzorového certifikátu o zdraví zvierat z časti I prílohy B Austrália --------------------------------------------------